নিউজ বিএনএ ডটকম, রাঙামাটি, ১১ জুলাই : বিরোধী দলীয় চিফ হুইপ জয়নাল আবেদিন ফারুকের উপর হামলার প্রতিবাদে বুধবার রাঙামাটির নানিয়ারচর উপজেলা যুবদল বিক্ষোভ মিছিল ও সমাবেশ করেছে।    রবিবার নানিয়ারচর বাজারে দলীয় কার্যালয়ে অনুষ্ঠিত বিক্ষোভ সমাবেশে সভাপতিত্ব করেন উপজেলা যুবদলের সভাপতি মোহাম্মদ আলী, বক্তব্য রাখেন উপজেলা যুবদলের সিনিয়র সহ- সভাপতি মোঃ ইসমাইল, সহ-সভাপতি জামাল হাওলাদার, জেলা যুবদলের সহ সভাপতি মোঃ ফারুক হাওলাদার, উপজেলা সাধারণ সম্পাদক মোঃ আবু হানিফ মীর, যুগ্ন সম্পাদক  উত্তম আশ্চার্য, সাংগঠনিক সম্পাদক মোঃ নিজাম।    সভায় বক্তারা বলেন, আওয়ামীলীগ তার নিনর্বাচনী ওয়াদা ভুলে গিয়ে লুট তারাজ, দেশ বিরোধী চুক্তি ও বিরোধীদলকে দমনের কাজে লিপ্ত রয়েছে। সরকার দলের সন্ত্রাস, দুর্নীতি, চাঁদাবাজি, দ্রব্যমূল্যের উর্ধ্বগতিতে সরকারের জনপ্রিয়তা শুণ্যের কোটায় নেমেছে।    সরকার ১০ টাকার চাল ও ঘরে ঘরে চাকরীর কথা বললেও বাস্তব চিত্র উল্টো। এসব কারণে আওয়ামীলীগ এখর জন বিচ্ছন্ন হয়ে পড়ায় জনগণের উপর তাদের আর কোন আস্থা নেই। তাই তারা তত্বাবধায়ক সরকার ব্যবস্থা বাতিল, বিরোধী দলকে দমন  নিপিড়ন করে ক্ষমতা কুক্ষিগত করার অপচেষ্ঠা করছে।    বক্তারা আরো বলেন, আওয়ামীলীগ মুখে গণতন্ত্রের কথা বললেও তাদের চরিত্র বাকশালের। বিরোধী দলীয় চিফ হুইফ জয়নাল আবেদিন ফারুকের উপর নগ্ন হামলা করে আওয়ামীলীগ গণতন্ত্রকে ভুলুন্ঠিত করেছে। বক্তরা গণতন্ত্র রক্ষার আন্দোলনে খালেদা জিয়ার নেতৃত্বে রাজপথে ঝাপিয়ে পড়তে সাধারণ জনগণের প্রতি আহবান জানান।  সভার আগে একটি বিক্ষোভ মিছিল নানিয়ারচর বাজারের প্রধাস সড়ক প্রদক্ষিন করে।    প্রতিবেদন : মোহাম্মদ সোলায়মান, সম্পাদনায় : পুলক সরকার।